Хра злоу ахҭысқәа: Џьынџьалԥҳаи Кәыҵниеи арҵаҩы изанааҭ иазкны
Арҵаҩы Имш атәылақәа жәпакы рҿы есышықәса иазгәарҭоит жьҭаара 5 рзы. Аҟәатәи афбатәи абжьаратә школ арҵаҩы Илона Џьынџьалԥҳаи апатриоттә ааӡара ахырхарҭала Аҟәа ақалақь аҵараусбарҭа аспециалист Руслан Кәыҵниеи арадио Sputnik аефир аҿы еиҭарҳәеит рзанааҭ ахь агәыбылра шыркыз, арҵаҩраҿы ихадоу ацәаҩа, амаҭәар азнагараҿы иҟоу амаӡақәа, ахәыҷқәа арҵаҩцәа ирырҭо агәалаҟазаара атәы.
Арҵаҩцәа ахәыҷқәа рахь абзиабара рымазароуп, уи аныҟала, ашкол аҿы аусура маншәалахоит ҳәа азгәарҭеит аиҿцәажәараҿы. Гәыкала узанааҭ уаназнеиуа, уи ахәыҷқәагьы ирбарҭоуп, уара ула амаҭәар ахьгьы абзиабара рызцәырҵуеит ҳәа азгәарҭеит дара.
Иаҳа инеиҵыху аиҿцәажәара шәазыӡырҩыр шәылшоит аудиофаил аҿы.